แผลที่อวัยวะเพศผมมันเป็นๆหายๆครับไม่ทราบสาเหตุ ตอนแรกแผลผมหายแล้ว พอไปๆมาๆอยู่ดีๆมันก็มีแผลใหม่ขึ้นมาอีกแต่เป็นคนละที่นะครับ เป็นคลายๆแผลถลอก ไม่มีอาการเจ็บหรือแสบครับแผลก่อนหน้านี้ก็ด้วย ผมไม่เคยมีเพศสัมพันเลยครับ อวัยวะเพศผมขลิบแล้วด้วยไม่รู้ว่าเกี่ยวมั้ย มีแนวทางในการรักษายังไงมั้ยครับ หรือผมควรไปหา
สวัสดีค่ะ อาการมีแผลที่อวัยวะเพศชายเป็นๆหายๆนั้น อาจจะเกิดจาก การไปโดนถลอกเสียดสีจากเสื้อผ้า การมีเพศสัมพันธ์ หรือแผลของการติดเชื้อโรคติดต่อทางเพศสัมพันธ์เช่น แผลริมอ่อน แผลซิฟิลิซ เริม หูดหงอนไก่ แต่ถ้าไม่เคยมีเพศสัมพันธ์เลยก็ไม่น่าเป็นไปได้ หรืออาจจะเป็นการติดเชื้อราที่อวัยวะเพศ เป็นการอักเสบหรือระคายเคืองจากการสัมผัสสารที่ก่อให้เกิดการระคายเคืองต่างๆ ก็ยังเป็นได้ซึ่งถ้าเคยขลิบมาแล้ว ก็นึกถึงภาวะขี้เปียกหมักหมมที่ก่อให้เกิดอาการของเยื่อบุอวัยวะเพศอักเสบรื้อรังได้น้อยลงในเบื้องต้น ควรจะงดการมีเพศสัมพันธ์ไปก่อนในช่วงที่มีแผล เพื่อให้แผลไม่ถลอกมากขึ้น และลดโอกาสการแพร่เชื้อไปให้ผู้อื่น ใช้น้ำเปล่าสะอาดล้างเบาๆ ไม่ไปแกะเกาบริเวณที่เป็น และถ้ายังมีแผลเรื้อรัง เจ็บเยอะ แผลมีเลือดหรือหนองไหล ปัสสาวะแสบขัดร่วมด้วย ควรไปพบแพทย์